Lav et referat af nedenstående tekst:

Tekst:
Selvom indtjeningen er faldet, så forstår Andreas Helgstrand stadigvæk at gøre køb og salg af heste til en guldrandet forretning, det skriver Børsen, efter Helgstrand Dressage har offentliggjort et nyt regnskab i det forskudte regnskab for 2018/19. I denne regnskabsperiode har selskabet tjent 75 millioner kroner, og dermed er der sket et fald, da virksomheden året forinden havde en indtjening på 110 millioner. Sidste år købte kapitalfonden Waterland 51 % af Andreas' forretning. Nu har parterne taget et ekstraordinært udbytte på hele 163 millioner kroner. Det store udbytte kan formodes at være relateret til virksomhedshandlen, men det fremgår ikke af det nye regnskab. – Virksomheden vil fortsætte med at investere i at udvide hingstestationen og rekvivere yngre heste, hvilket i kombination forventes at drive vækst og styrke fundamentet for yderligere ekspansioner i geografier over de kommende år, sådan skriver Helgstrand Dressage i deres regnskab ifølge Børsen.

Referat:
Andreas Helgstrand fortsætter med at gøre køb og salg af heste til en fremragende forretning og ejerne Andreas Helgstrand og kapitalfonden Waterland har valgt at tage et ekstraordinært udbytte på 163 millioner kroner.